Ilgauodegis goralas
Ilgauodegis goralas (Naemorhedus caudatus) – dykaraginių (Bovidae) šeimos žinduolis, priklausantis ožkų (Caprinae) pošeimiui. Gyvena rytų ir šiaurės Azijos kalnuose, Rusijos, Kinijos ir Korėjos teritorijose. Pietų Korėjoje rūšis yra paskelbta nykstančia, kadangi šalyje išlikę mažiau negu 250 individų. 2003 m. ilgauodegių goralų buvo pastebėta Arunačal Pradešo regione, šiaurės Indijoje.